Piedaloties tirgus izpētē un iesniedzot elektroniski parakstītu Finanšu piedāvājumu, pretendents uzņemas nodrošināt Tehniskajā specifikācijā norādīto pakalpojumu par Finanšu piedāvājumā norādīto cenu, kas ietver visas ar Tehniskajā specifikācijā noteikto prasību izpildi saistītās izmaksas, kā arī visas ar to netieši saistītās izmaksas.





PRETENDENTA PIETEIKUMS
	Nosaukums
	

	Reģistrācijas numurs
	

	Pretendenta kontaktinformācija (e-pasts, tālruņa numurs, adrese)
	

	VUGD kontaktpersona
	Attīstības un starptautiskās sadarbības pārvaldes Plānošanas un koordinācijas nodaļas vecākā speciāliste Diāna Petersa, e-pasts: diana.petersa@vugd.gov.lv, tālrunis: 20 273 264



TEHNISKĀ SPECIFIKĀCIJA UN TEHNISKAIS PIEDĀVĀJUMS
SABIEDRISKĀS DOMAS APTAUJAS VEIKŠANA
	Nr.
p.k.
	Pasūtītāja prasības pretendentam (specifikācija) 
	Pretendenta tehniskais piedāvājums (detalizēts apraksts, aizpilda pretendents)

	1. 
	Mērķis
Noskaidrot Latvijas iedzīvotāju zināšanas, izpratni un attieksmi par ugunsdrošību, civilo aizsardzību, agrīno brīdināšanu un vienoto ārkārtas palīdzības izsaukumu numuru 112.
Iegūtie rezultāti tiks salīdzināti ar 2025. gadā veiktās sabiedriskās domas aptaujas rezultātiem, lai novērtētu iedzīvotāju informētības izmaiņas.
Aptaujas rezultāti tiks izmantoti VUGD preventīvo, sabiedrības informēšanas un izglītošanas aktivitāšu plānošanai, tajā skaitā mērķauditoriju noteikšanai, informatīvo materiālu un komunikācijas kampaņu satura, kā arī komunikācijas pasākumu pilnveidošanai dažādām sabiedrības grupām.

	2.
	Izlase
Latvijas iedzīvotāji vecumā no 15 gadiem.
Aptauja veicama, izmantojot reprezentatīvu stratificētu izlasi un nejaušās izlases principus, piemērojot datorizētas telefonintervijas (CATI).
Izlase veidojama proporcionāli aktuālajiem Latvijas iedzīvotāju demogrāfiskajiem rādītājiem, nodrošinot reprezentativitāti pēc vecuma, dzimuma, reģiona un tautības.
Papildus iegūstami respondentu sociāldemogrāfiskie dati par izglītību, nodarbinātības statusu, apdzīvotās vietas tipu, mājokļa tipu un bērnu līdz 18 gadu vecumam esamību mājsaimniecībā. 
Pēc datu ieguves Izpildītājs veic datu svēršanu atbilstoši Centrālās statistikas pārvaldes demogrāfiskajiem rādītājiem.
Aptaujā iegūstamas vismaz 1100 derīgas intervijas.
	




	3.
	Aptaujas metodoloģija un īstenošana
Aptauja veicama, izmantojot datorizētas telefonintervijas (CATI).
Izpildītājs nodrošina aptaujas anketas programmēšanu, testēšanu, izlases izveidi, respondentu aptaujāšanu, lauka darba organizēšanu un kvalitātes kontroli, kā arī datu kvalitātes pārbaudi un sagatavošanu statistiskajai apstrādei.
	

	4. 
	Aptaujas apjoms un saturs
Aptauja veicama, izmantojot Pasūtītāja sagatavoto aptaujas anketu (tehniskās specifikācijas pielikums Nr. 1).
Pirms aptaujas uzsākšanas Pasūtītājs un Izpildītājs var savstarpēji saskaņot precizējumus, nemainot jautājumu saturu un mērķi.
Aptaujas anketa ietver jautājumus par:
· ugunsdrošību un preventīvajiem pasākumiem;
· iedzīvotāju zināšanas par rīcību ugunsgrēka gadījumā;
· iedzīvotāju gatavību dabas un cilvēka izraisītajām katastrofām;
· agrīnās brīdināšanas sistēmu;
· vienoto ārkārtas palīdzības izsaukumu numuru 112.
	

	5.
	Pakalpojuma izpildes termiņš
Aptauju plānots īstenot 2026. gada novembrī–decembrī.
Respondentu aptaujāšanu jāuzsāk pēc trauksmes sirēnu un šūnu apraides sistēmas darbības pārbaudes. Precīzs aptaujas uzsākšanas datums tiks saskaņots ar Izpildītāju.
Visas respondentu intervijas jāveic līdz 2026. gada 31. decembrim.
Pakalpojuma izpildes termiņš ir sešas nedēļas no līguma parakstīšanas dienas, ievērojot šajā tehniskajā specifikācijā noteiktos aptaujas veikšanas termiņus. Pakalpojuma izpildes termiņā ietilpst sagatavošanās darbi, respondentu aptaujāšana, datu apstrāde, rezultātu analīze un atskaites sagatavošana un iesniegšana Pasūtītājam. 
Pakalpojums uzskatāms par izpildītu pēc aptaujas rezultātu pieņemšanas un pieņemšanas-nodošanas akta parakstīšanas.
	

	6.
	Datu apstrāde 
Izpildītājs veic iegūto datu statistisko apstrādi, tajā skaitā datu svēršanu atbilstoši tehniskās specifikācijas 2. punktā noteiktajiem izlases parametriem un aktuālajiem Centrālās statistikas pārvaldes demogrāfiskajiem rādītājiem.
Izpildītājs apkopo aptaujas rezultātus, veic to analīzi, sagatavo datu tabulas un grafisko atspoguļojumu.
Rezultāti (datu tabulas un grafiki) atspoguļojami kopējā izlasē un tehniskās specifikācijas 2. pielikumā “Sabiedriskās domas aptaujas rezultātu analīzes prasības” noteiktajos sociāldemogrāfiskajos griezumos. Salīdzinājums ar 2025. gada aptaujas rezultātiem veicams kopējā izlasē. Pasūtītājs pēc līguma noslēgšanas nodrošina Izpildītājam 2025. gada aptaujas rezultātu tabulas salīdzinājuma veikšanai.
	

	7.
	Aptaujas rezultātu atskaite
Izpildītājs sagatavo aptaujas rezultātu atskaiti prezentācijas (MS PowerPoint) formātā un iesniedz to Pasūtītājam.
Atskaitē ietver:
· informāciju par pētījuma metodoloģiju un aptaujas norisi;
· aptaujas rezultātu grafisku atspoguļojumu atbilstoši tehniskās specifikācijas 2. pielikumā “Sabiedriskās domas aptaujas rezultātu analīzes prasības” noteiktajam apjomam;
· salīdzinājumu ar 2025. gada veiktās aptaujas rezultātiem kopējā izlasē tiem jautājumiem, kuri ir salīdzināmi;
· galvenos secinājumus par aptaujā iegūtajiem rezultātiem.
Papildus Izpildītājs iesniedz datu tabulas MS Excel formātā, ietverot katra jautājuma atbilžu procentuālo un absolūto sadalījumu, kā arī rezultātu sadalījumu sociāldemogrāfiskajos griezumos atbilstoši tehniskās specifikācijas 2. pielikumā noteiktajām prasībām.
Aptaujas rezultāti iesniedzami elektroniski, nosūtot tos uz Pasūtītāja norādīto e-pasta adresi.
	

	8.
	Prasības pretendentiem
[bookmark: _GoBack]Pretendentam pakalpojuma izpildē jānodrošina speciālistu komanda, kurai kopumā ir pieredze kvantitatīvu sabiedriskās domas aptauju veikšanā, tajā skaitā iepriekšējo trīs gadu laikā īstenojot vismaz trīs līdzvērtīgas aptaujas, kur katras aptaujas ietvaros aptaujāti vismaz 1000 respondentu.
Lai apliecinātu atbilstību prasībai, pretendents tehniskajā piedāvājumā norāda vismaz trīs īstenotās aptaujas, to pasūtītāju, veikšanas laiku un izmantoto datu vākšanas metodi.
Pasūtītājs ir tiesīgs pārbaudīt pretendenta sniegto informāciju.
	




FINANŠU PIEDĀVĀJUMS
Finanšu piedāvājuma cenā ietveramas visas izmaksas, kas nepieciešamas tehniskajā specifikācijā noteikto prasību izpildei, tajā skaitā visas tiešās un netiešās izmaksas.
	Pakalpojums
	Piedāvājuma cena 
(EUR bez PVN)
	PVN 21%
	Kopā  
(EUR
 ar PVN)

	Sabiedriskās domas aptaujas veikšana saskaņā ar tehnisko specifikāciju un Pasūtītāja izstrādāto aptaujas anketu
	
	
	





